Şölə İsmayılova

Şölə İsmayılova (1933, Qazax – 27 oktyabr 2023, Bakı) — Azərbaycan alimi, mamalıq və ginekologiya üzrə mütəxəssis, tibb elmləri namizədi, dosent, Azərbaycan Respublikasının əməkdar həkimi.

 Həyatı 
Şölə İsmayılova 1933-cü ildə Qazax şəhərində anadan olmuşdur. 1941–1951-ci illərdə Qazax şəhər 1 saylı orta məktəbində təhsil almış və oranı qızıl medalla bitirmişdir.

1951-ci ildə Azərbaycan Dövlət Tibb İnstitutuna daxil olmuş, 1957-ci ildə fərqlənmə diplomu ilə məzun olmuşdur. Təhsilini başa vurduqdan sonra Bakıda doğum evində həkim kimi fəaliyyətə başlamışdır.

O, 27 oktyabr 2023-cü ildə, 91 yaşında Bakıda vəfat etmişdir.

 Elmi fəaliyyəti 
1970-ci ildə Azərbaycan Dövlət Tibb İnstitutunda assistent seçilmişdir. 1978-ci ildə Kazan şəhərində dissertasiya müdafiə edərək tibb elmləri namizədi elmi dərəcəsi almışdır.

1981-ci ildən etibarən Azərbaycan Tibb Universitetinin mamalıq-ginekologiya kafedrasında dosent kimi fəaliyyət göstərmişdir. Eyni zamanda doğum evində praktik həkim kimi işləməyə davam etmişdir.

Onlarla elmi məqalənin və səmərələşdirici təklifin müəllifidir.

 Fəxri adları 
 1961 — Ali dərəcəli həkim
 2008 — Azərbaycan Respublikasının əməkdar həkimi

 Mənbələr 
 Şölə İsmayılova vəfat etdi
 Şölə İsmayılova vəfat etdi
 Şölə İsmayılova vəfat etdi